CELEX: 31984D0001
Language: el
Date: 1983-12-22 00:00:00
Title: 84/1/Ευρατόμ, ΕΟΚ: Απόφαση του Συμβουλίου της 22ας Δεκεμβρίου 1983 για τη θέσπιση προγράμματος έρευνας που θα εκτελεσθεί από το Κοινό Κέντρο Ερευνών για την Ευρωπαϊκή Κοινότητα Ατομικής Ενέργειας και για την Ευρωπαϊκή Οικονομική Κοινότητα (1984 έως 1987)

Avis juridique important

|

31984D0001

84/1/Ευρατόμ, ΕΟΚ: Απόφαση του Συμβουλίου της 22ας Δεκεμβρίου 1983 για τη θέσπιση προγράμματος έρευνας που θα εκτελεσθεί από το Κοινό Κέντρο Ερευνών για την Ευρωπαϊκή Κοινότητα Ατομικής Ενέργειας και για την Ευρωπαϊκή Οικονομική Κοινότητα (1984 έως 1987)  

Επίσημη Εφημερίδα αριθ. L 003 της 05/01/1984 σ. 0021 - 0025 Ισπανική ειδική έκδοση: Κεφάλαιο 12 τόμος 4 σ. 0104  Πορτογαλική ειδική έκδοση : Κεφάλαιο 12 τόμος 4 σ. 0104 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 22ας Δεκεμβρίου 1983  για τη θέσπιση προγράμματος έρευνας που θα εκτελεσθεί από το Κοινό Κέντρο Ερευνών για την Ευρωπαϊκή Κοινότητα Ατομικής Ενέργειας και για την Ευρωπαϊκή Οικονομική Κοινότητα (1984 έως 1987)  (84/1/Ευρατόμ, ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7,  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση που υπέβαλε η Επιτροπή (1), ύστερα από διαβούλευση της Επιστημονικής και Τεχνικής Επιτροπής, όσον αφορά τις πυρηνικές δραστηριότητες,  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, στα πλαίσια της κοινής πολιτικής στον επιστημονικό και τεχνολογικό τομέα, το πολυετές πρόγραμμα έρευνας είναι ένα από τα βασικά μέσα συμβολής της Ευρωπαϊκής Κοινότητας Ατομικής Ενέργειας στην ασφάλεια και την ανάπτυξη της πυρηνικής ενέργειας, καθώς και στην απόκτηση και διάδοση των γνώσεων στον πυρηνικό τομέα·  ότι, σύμφωνα με το άρθρο 2 της συνθήκης για την ίδρυση της Ευρωπαϊκής Οικονομικής Κοινότητας, αποστολή της Κοινότητας είναι, μεταξύ άλλων, να προάγει την αρμονική ανάπτυξη των οικονομικών δραστηριοτήτων στο σύνολο της Κοινότητας, τη συνεχή και ισόρροπη επέκταση και αυξημένη σταθερότητα· ότι οι στόχοι της δράσης που αναλαμβάνει η Κοινότητα γι' αυτό το σκοπό προσδιορίζονται στο άρθρο 3 της ίδιας συνθήκης·  ότι οι μη πυρηνικές δραστηριότητες που προβλέπονται από την παρούσα απόφαση κρίνονται απαραίτητες για την πραγματοποίηση αυτών των στόχων·  ότι το Συμβούλιο εξέδωσε, στις 14 Ιανουαρίου 1974, ψήφισμα για το συντονισμό των εθνικών πολιτικών και τον καθορισμό των ενεργειών κοινοτικού ενδιαφέροντος στον επιστημονικό και τεχνολογικό τομέα (4)·  ότι το πρόγραμμα έχει καταρτιστεί σύμφωνα με το ψήφισμα του Συμβουλίου της 17ης Δεκεμβρίου 1970 που αφορά τις λεπτομέρειες για τη θέσπιση προγραμμάτων ερευνών και εκπαίδευσης (5)·  ότι το άρθρο 3 των αποφάσεων 77/488/ΕΟΚ, Ευρατόμ (6) και 80/317/ΕΟΚ, Ευρατόμ (7) προβλέπει επανεξέταση του προγράμματος κατά τη διάρκεια του τρίτου έτους·  ότι είναι σκόπιμο η κοινή στρατηγική στον επιστημονικό και τεχνολογικό τομέα να ορίζεται και να εντάσσεται σε πολυετή προγράμματα-πλαίσια που θα περιλαμβάνουν το σύνολο των επιστημονικών και τεχνικών δραστηριοτήτων που πραγματοποιούνται ή πρόκειται να πραγματοποιηθούν βάσει των τριών συνθηκών· ότι το Συμβούλιο επιβεβαίωσε αυτή τη σκοπιμότητα με το  ψήφισμά του της 25ης Ιουλίου 1983 σχετικά με τα προγράμματα-πλαίσια για κοινοτικές δραστηριότητες έρευνας, ανάπτυξης και επίδειξης και το πρώτο πρόγραμμα-πλαίσιο 1984 έως 1987 (1)·  ότι το Κοινό Κέντρο Ερευνών (ΚΚΕ) πρέπει να εξακολουθήσει να διαδραματίζει κύριο ρόλο στη στρατηγική έρευνας της Κοινότητας και να εκτελεί έργα κοινού ενδιαφέροντος χρησιμοποιώντας, για την περίοδο 1984 έως 1987, χρηματικούς πόρους του ίδιου ύψους με τους σημερινούς·  ότι, γενικότερα, ολόκληρο το πρόγραμμα του Κοινού Κέντρου Ερευνών πρέπει να συμφωνεί με τα συμπεράσματα του Συμβουλίου της 10ης Μαρτίου 1983,  ΑΠΟΦΑΣΙΖΕΙ:  Άρθρο 1  Το πρόγραμμα έρευνας που περιγράφεται στο παράρτημα Α, στο εξής αποκαλούμενο «πρόγραμμα», θεσπίζεται για περίοδο τεσσάρων ετών που αρχίζει από την 1η Ιανουαρίου 1984.  Άρθρο 2  Το ποσό των αναλήψεων υποχρεώσεων δαπανών που κρίνεται αναγκαίο για την εκτέλεση του προγράμματος εκτιμάται σε 700 εκτομμύρια ECU, στα οποία περιλαμβάνεται και η δαπάνη για προσωπικό 2 260 υπαλλήλων. Η ενδεικτική κατανομή αυτού του ποσού, από το οποίο περίπου 400 εκατομμύρια ECU διατίθενται για τις δαπάνες προσωπικού και 300 εκατομμύρια ECU για τις άλλες δαπάνες, περιλαμβάνεται στο παράρτημα Β.  Άρθρο 3  Οι πιστώσεις που διατίθενται για δαπάνες προσωπικού αναπροσαρμόζονται κάθε χρόνο, στα πλαίσια της διαδικασίας του προϋπολογισμού, σύμφωνα με τις αποφάσεις του Συμβουλίου σχετικά με τις αποδοχές και τους μισθούς. Για τις άλλες δαπάνες, το διοικητικό συμβούλιο του Κοινού Κέντρου Ερευνών υπολογίζει κάθε χρόνο τις χρηματοδοτικές ανάγκες του προγράμματος και η έκθεσή του διαβιβάζεται στο Συμβούλιο, στα πλαίσια της διαδικασίας του προϋπολογισμού. Σε περίπτωση που, έπειτα από τα πρώτα χρόνια του προγράμματος, το διοικητικό συμβούλιο διαπιστώσει ότι ορισμένα στοιχεία κατέστησαν αδύνατη τη συνέχιση του προγράμματος μέχρι το τέλος της διάρκειάς του ή ότι απαιτείται ουσιαστική τροποποίηση του προγράμματος αυτού, η Επιτροπή υποβάλλει το θέμα προς εξέταση στο Συμβούλιο, κατά τον τρίτο χρόνο του προγράμματος, ώστε να μπορέσει το Συμβούλιο να αποφασίσει είτε την αναθεώρηση του προγράμματος είτε την έναρξη εφαρμογής νέου πολυετούς προγράμματος.  Άρθρο 4  Μόλις το Συμβούλιο εγκρίνει τον αντίστοιχο κανονισμό, θα εφαρμοστούν μέτρα αποδέσμευσης του προσωπικού με στόχο την ανανέωση των επαγγελματικών προσόντων και τη μείωση του μέσου όρου ηλικίας του προσωπικού. Κατά τη διάρκεια του προγράμματος, το κόστος της εφαρμογής των μέτρων αυτών περιλαμβάνεται στον υπολογισμό του συνολικού κόστους του προγράμματος.  Άρθρο 5  Κατά τη διάρκεια του τρίτου έτους, το πρόγραμμα θα τεθεί υπό επανεξέταση η οποία πιθανό να οδηγήσει σε απόφαση του Συμβουλίου για ένα επόμενο τετραετές πρόγραμμα, σύμφωνα με την ενδεδειγμένη διαδικασία.  Άρθρο 6  Η διάδοση των γνώσεων που προκύπτουν από την εκτέλεση των μη πυρηνικών τμημάτων του προγράμματος πραγματοποιείται σύμφωνα με τον κανονισμό (ΕΟΚ) αριθ. 2380/74 του Συμβουλίου της 17ης Σεπτεμβρίου 1974 περί καθορισμού καθεστώτος διάδοσης των γνώσεων που πρέπει να εφαρμόζεται στα προγράμματα ερευνών για την Ευρωπαϊκή Οικονομική Κοινότητα (2).  Άρθρο 7  Η Επιτροπή, επικουρούμενη από το διοικητικό συμβούλιο του Κοινού Κέντρου Ερευνών, εξασφαλίζει την εκτέλεση του προγράμματος και χρησιμοποιεί, για το σκοπό αυτό, τα μέσα του Κέντρου.  Άρθρο 8  Πριν από τη επόμενη πρόταση πολυετούς προγράμματος, η Επιτροπή υποβάλλει στο Συμβούλιο και στο Ευρωπαϊκό Κοινοβούλιο κριτική ανάλυση, που εκπονούν ανεξάρτητοι εμπειρογνώμονες, σχετικά με τα προγράμματα που αναλαμβάνει το Κοινό Κέντρο Ερευνών.  Η ανάλυση αυτή περιλαμβάνει ποσοτική και ποιοτική εκτίμηση των αποτελεσμάτων των ερευνών.  Επιπλέον, η Επιτροπή θα υποβάλλει κάθε χρόνο στο Συμβούλιο και το Ευρωπαϊκό Κοινοβούλιο έκθεση για την εκτέλεση του προγράμματος.  Βρυξέλλες, 22 Δεκεμβρίου 1983.  Για το Συμβούλιο  Ο Πρόεδρος  Κ. ΒΑΪΤΣΟΣ  (1) ΕΕ αριθ. C 311 της 16. 11. 1983, σ. 5.  (2) ΕΕ αριθ. C 307 της 14. 11. 1983, σ. 116.  (3) ΕΕ αριθ. C 341 της 19. 12. 1983, σ. 9.  (4) ΕΕ αριθ. C 7 της 29. 1. 1974, σ. 2.  (5) ΕΕ αριθ. L 16 της 20. 1. 1971, σ. 13.  (6) ΕΕ αριθ. L 200 της 8. 8. 1977, σ. 4.  (7) ΕΕ αριθ. L 72 της 18. 3. 1980, σ. 11.  (1) ΕΕ αριθ. C 208 της 4. 8. 1983, σ. 1.  (2) ΕΕ αριθ. L 255 της 20. 9. 1974, σ. 1.   ΠΑΡΑΡΤΗΜΑ Α  ΠΡΟΓΡΑΜΜΑ ΕΡΕΥΝΑΣ (1984 έως 1987) ΤΟΥ ΚΟΙΝΟΥ ΚΕΝΤΡΟΥ ΕΡΕΥΝΩΝ  ΕΡΕΥΝΗΤΙΚΟ ΠΡΟΓΡΑΜΜΑ ΔΡΑΣΗΣ - ΒΙΟΜΗΧΑΝΙΚΕΣ ΤΕΧΝΟΛΟΓΙΕΣ  Πυρηνικές μετρήσεις και υλικά αναφοράς  - Πυρηνικές μετρήσεις  - Υλικά αναφοράς  Υλικά για χρήση σε υψηλή θερμοκρασία  - Μελέτες για τους χάλυβες και τα κράματα  - Μελέτες για τα υποσυστατικά  - Μελέτες για τα κεραμικά υλικά  - Τράπεζα δεδομένων για τα υλικά για χρήση σε υψηλή θερμοκρασία  - Κέντρο πληροφοριών για τα υλικά υψηλής θερμοκρασίας  ΕΡΕΥΝΗΤΙΚΟ ΠΡΟΓΡΑΜΜΑ ΔΡΑΣΗΣ - ΣΥΝΤΗΞΗ  Τεχνολογία και ασφάλεια της σύντηξης  - Μελέτες των αντιδραστήρων  - Τεχνολογία του σχάσιμου περίγυρου  - Μελέτη των κατασκευαστικών υλικών  - Αξιολόγηση των κινδύνων  - Μελέτες για εργαστήριο τριτίου  ΕΡΕΥΝΗΤΙΚΟ ΠΡΟΓΡΑΜΜΑ ΔΡΑΣΗΣ - ΣΧΑΣΗ  Ασφάλεια των αντιδραστήρων  - Αξιοπιστία και αξιολόγηση των κινδύνων  - Αρτιότητα των στοιχείων και συστημάτων για τους αντιδραστήρες ελαφρού ύδατος  - Μελέτη της ανώμαλης συμπεριφοράς των συστημάτων ψύξεως του πυρήνα στους αντιδραστήρες ελαφρού ύδατος  - Μελέτη καυσίμου με σοβαρές βλάβες  - Δημιουργία προτύπων για ατυχήματα στους αντιδραστήρες ταχέων νετρονίων  - Μελέτες των ιδιοτήτων των υλικών και της συμπεριφοράς των κατασκευών των αντιδραστήρων ταχέων νετρονίων  - Αξιολόγηση μιας δονούμενης τράπεζας  Διαχείριση των ραδιενεργών αποβλήτων  - Διαχείριση των αποβλήτων και κύκλος του καυσίμου  - Ασφάλεια της αποθήκευσης των αποβλήτων σε ηπειρωτικούς γεωλογικούς σχηματισμούς  - Σκοπιμότητα και ασφάλεια της αποθήκευσης των αποβλήτων σε βαθιά ωκεανικά προσχώματα  Εξασφάλιση και διαχείριση των υλικών σχάσης  - Μέθοδοι και εξοπλισμός μετρήσεων για τον προσδιορισμό των υλικών σχάσης και για τον περιορισμό και την εποπτεία  - Επεξεργασία, μετάδοση και αξιολόγηση των δεδομένων εξασφάλισης  - Ενσωμάτωση των τεχνικών δραστηριοτήτων εξασφάλισης  Πυρηνικά καύσιμα και έρευνες επί των ακτινίδων  - Όρια εκμετάλλευσης των πυρηνικών καυσίμων  - Συμπεριφορά των καυσίμων οξειδίου σε μεταβατική φάση και εκλύσεις προϊόντων σχάσης υπό συνθήκες σοβαρής βλάβης  - Ασφάλεια του κύκλου των ακτινίδων  - Έρευνα επί των ακτινίδων ΕΡΕΥΝΗΤΙΚΟ ΠΡΟΓΡΑΜΜΑ ΔΡΑΣΗΣ - ΜΗ ΠΥΡΗΝΙΚΕΣ ΕΝΕΡΓΕΙΕΣ  Μέθοδοι δοκιμών των ηλιακών συστημάτων  - Φωτοβολταϊκά συστήματα  - Θερμική μετατροπή  Διαχείριση της ενέργειας στην κατοικία  - Αξιολόγηση των υβριδικών συστημάτων  - Παθητικές τεχνολογίες  - Ενεργειακός έλεγχος  ΕΡΕΥΝΗΤΙΚΟ ΠΡΟΓΡΑΜΜΑ ΔΡΑΣΗΣ - ΠΕΡΙΒΑΛΛΟΝ  Προστασία του περιβάλλοντος  - Χημικά προϊόντα στο περιβάλλον  - Ποιότητα του περιβάλλοντος  - Ενέργεια και περιβάλλον  Εφαρμογή των τεχνικών αεροδιαστημικής τηλεανίχνευσης  - Γεωργία και χρησιμοποίηση των εδαφών  - Προστασία των θαλασσών  - Φυσικές καταστροφές  Βιομηχανικός κίνδυνος  - Πρόληψη ατυχημάτων  - Έλεγχος και μείωση των ατυχημάτων  ΔΡΑΣΤΗΡΙΟΤΗΤΕΣ ΕΠΙΣΤΗΜΟΝΙΚΩΝ ΥΠΗΡΕΣΙΩΝ  (συμπληρωματικό πρόγραμμα)  Εκμετάλλευση του αντιδραστήρα HFR  Εάν χρειάζεται: σχέδια ευρωπαϊκής σημασίας (1)  (1) Η εφαρμογή των συμπερασμάτων του Συμβουλίου της 10ης Μαρτίου 1983 για τα σχέδια ευρωπαϊκής σημασίας, θα αποτελέσει αντικείμενο προτάσεων που η Επιτροπή θα παρουσιάσει έγκαιρα ώστε το Συμβούλιο να μπορέσει να αποφασίσει πριν από το τέλος του πρώτου εξαμήνου του 1984.   ΠΑΡΑΡΤΗΜΑ Β  ΕΝΔΕΙΚΤΙΚΗ ΚΑΤΑΝΟΜΗ ΤΩΝ ΠΟΡΩΝ  (Πιστώσεις σε εκατομμύρια ECU)  1.2 //   //   // Προγράμματα   // Πιστώσεις αναληφθεισών  υποχρεώσεων  //   //   // Βιομηχανικές τεχνολογίες  //   // - Πυρηνικές μετρήσεις και υλικά αναφοράς  // 64  // - Υλικά για χρήση σε υψηλή θερμοκρασία  // 28  //   //   // Σύνολο   // 92  //   //   // Σύντηξη  //   // Τεχνολογία και ασφάλεια της σύντηξης  // 46,5 (1)  //   //   // Σύνολο   // 46,5  //   //   // Σχάση  //   // - Ασφάλεια των αντιδραστήρων  // 192 (2)  // - Διαχείριση των ραδιενεργών αποβλήτων  // 49  // - Εξασφάλιση και διαχείριση των σχάσιμων υλικών  // 45  // - Πυρηνικά καύσιμα και έρευνες επί των ακτινίδων  // 66  //   //   // Σύνολο   // 352  //   //   // Μη πυρηνικές ενέργειες  //   // - Μέθοδοι δοκιμών των ηλιακών συστημάτων  // 22  // - Διαχείριση της ενέργειας μέσα στην κατοικία  // 17  //   //   // Σύνολο   // 39  //   //   // Περιβάλλον  //   // - Προστασία του περιβάλλοντος  // 49  // - Εφαρμογή των τεχνικών αεροδιαστημικής τηλεανίχνευσης  // 29  // - Βιομηχανικός κίνδυνος  // 21  //   //   // Σύνολο   // 99  //   //   // Δραστηριότητες επιστημονικών υπηρεσιών  //   // Εκμετάλλευση του HFR (συμπληρωματικό πρόγραμμα)  // 59 (3)  //   //   // Σύνολο   // 59  //   //   // Ειδικές πιστώσεις που προβλέπονται για τα σχέδια ευρωπαϊκής σημασίας  // 12,5 (4)  //   //   // Σύνολο   // 12,5  //   //   // Σύνολο προγράμματος 1984 έως 1987   // 700 (5)  //   //  (1) Συμπεριλαμβάνεται ενδεικτικό ποσό 0,5 εκατομμυρίων ECU για μελέτες σχετικές με ένα εργαστήριο τριτίου.  (2) Συμπεριλαμβάνεται ενδεικτικό ποσό 2,5 εκατομμυρίων ECU για τη συνέχιση των μελετών σχετικά με μια δονούμενη τράπεζα υψηλής δυναμικότητας.  (3) Οι χρηματικές συνεισφορές των κρατών μελών για το συμπληρωματικό αυτό πρόγραμμα συμπεριλαμβάνονται στα 700 εκατομμύρια ECU· η κλίμακα κατανομής είναι η εξής:  Εκμετάλλευση του αντιδραστήρα HFR  - Γερμανία 50 %,  - Κάτω Χώρες 50 %.  (4) Η χρησιμοποίηση του ποσού αυτού των 12,5 εκατομμυρίων ECU θα καθοριστεί με μια μεταγενέστερη απόφαση του Συμβουλίου.  (5) Η μη προγραμματισμένη έρευνα εκτελείται στα πλαίσια του συνολικού ύψους των πόρων, που ανέρχονται σε 700 εκατομμύρια ECU . Σε περίπτωση που οι ετήσιοι πόροι που διατίθενται στο Κοινό Κέντρο Ερευνών για την εκτέλεση του προγράμματος επαρκούν για τη διεξαγωγή των εξερευνητικών αυτών δράσεων έρευνας, οι οποίες δεν έχουν ακόμα προσδιοριστεί, μπορεί, προς το σκοπό αυτό, να εγγραφεί στο κεφάλαιο 100 του προϋπολογισμού του συγκεκριμένου έτους ποσό το οποίο να μην υπερβαίνει το 5 % του συνόλου των ειδικών επιστημονικών πιστώσεων.